Vicki Momberg in trane in hof, vra om verskoning | Maroela Media
Vicki Momberg (48), die vrou wat skuldig bevind is nadat sy verlede jaar op videokamera vasgevang is waar sy 'n Johannesburgse polisiekonstabel die k-woord genoem het, se vonnisoplegging word Vrydag hervat.
Momberg se vonnisoplegging het Donderdag in die Randburg-landdroshof begin nadat sy op 3 November op vier aanklagte van crimen injuria skuldig bevind is.
Die hof moes vir 'n rukkie verdaag toe sy in trane uitgebars het voordat sy vir die vonnisverrigtinge kon getuig, waartydens sy om verskoning vir haar uitlatings gevra het.
"Daar is geen woorde wat kan verduidelik hoe ek gevoel het van die gryp-en-spaander voorval tot al die voorvalle daarná nie. Ek besef daar is mense wat daardeur geraak is en ek het probeer om verskoning vra. Menige het dit verwerp en ander het dit aanvaar," het sy emosioneel gesê.
Momberg was in Februarie 2016 die slagoffer van 'n gryp-en-spaander voorval in Northriding in Johannesburg. Sy is kort daarna op beeldmateriaal vasgevang waar sy rassistiese uitlatings teenoor 'n polisiebeampte maak. Tydens haar vorige hofverskyning het die staat gesê sy het die k-woord 48 keer in die video gebruik.
Momberg het onskuldig gepleit op die vier aanklagte van crimen injuria en gesê sy was emosioneel gestres en erg getraumatiseerd tydens die voorval. Momberg het ook tydens die verhoor gesê die aanstootlike woorde is gesê omdat sy gefrustreerd was. Sy het aangevoer daar is met die beeldmateriaal gepeuter.
Lichtenburg-saak: Man weer in hof
Ek is verstom…….
Dit is nou belaglik – dit maak my woedend dat sulke voorvalle heeltemal uit verband geruk word. Die arme vrou word in die afgrond in geviktimiseer terwyl die moord op die boere somtyds nie eers die koerante haal nie !! Sy word emosioneel in die hof verkrag. Ek voel baie jammer vir haar. Baie mense gebruik die woord daagliks en die boere word deur die swartes ook gevloek terwyl daar niks van kom nie.
Ai as jy wit is sal jy die ergste straf kry en die ander rasse kom weg daarmee. Waar is Afriforum nou. Hulle kies ook mooi wie hulle wil help. Sterkte. Mens moet maar in SA 'n wag voor jou mond hou en maar in jou binneste skel.